Rasman: 38 yoshli Karlos Tevez faoliyatini yakunlaganini e’lon qildi

Karlos Teves faoliyatini yakunlaganini ma’lum qildi.

Faoliyatimni tugatganimni tasdiqlayman. Ko‘plab jamoalardan taklif bo‘lgandi, ammo futbolchi sifatida qo‘limdan kelganini qildim. Shunday ekan, ancha xotirjamman.
Birinchi raqamli muxlisimni yo‘qotdim (futbolchi otasining vafotiga ishora qilmoqda) va shu bois boshqa o‘ynashni xohlamayman.
Karlos Teves, futbolchi
38 yoshli Teves faoliyati davomida “Boka Xuniors”, “Korintians”, “Vest Hem”, “Manchester Yunayted”, “Manchester Siti”, “Yuventus” va “Shanxay Shenxua” kabi klublarda o‘ynagan.
Karlos uch karra Angliya chempionligini qo‘lga kiritgan (2 marta “Manchester Yunayted” bilan, bir marta “Manchester Siti” bilan). Mankunianliklar safida 2008-yilda Chempionlar Ligasida g‘alaba qozongan. “Yuventus” bilan birgalikda Italiya chempionatida zafar quchgan.
Teves Argentina terma jamoasi bilan 2004-yilgi Olimpiadada champion bo‘lgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!